Forslag til RÅDETS AFGØRELSE om vedtagelse af det supplerende forskningsprogram for højfluxreaktoren i 2012-2015, som skal udføres af Det Fælles Forskningscenter for Det Europæiske Atomenergifællesskab /* COM/2012/0221 final - 2012/0111 (NLE) */





BEGRUNDELSE 1. BAGGRUND FOR FORSLAGET Driften af Fællesskabets højfluxreaktor (HFR) er blevet støttet af en række supplerende forskningsprogrammer. Den 25. maj 2009 vedtog Rådet et treårigt (2009-2011) supplerende forskningsprogram vedrørende driften af reaktoren på Det Fælles Forskningscenters (JRC's) Institut for Energi i Petten, Nederlandene (Rådets beslutning 2009/410/Euratom – EUT L 132/15 af 29.5.2009), som skulle udføres af Det Fælles Forskningscenter for Det Europæiske Atomenergifællesskab. Tre deltagende medlemsstater, Nederlandene, Frankrig og Belgien, bidrog i den treårige periode til det supplerende forskningsprogram (2009-2011) med et samlet beløb på 35 mio. EUR. Beløbet indbefattede de årlige hensættelser til reaktorens nedlukningsfond (herunder også bidraget til fonden for 2008, hvor driften af HFR ikke var dækket af det foregående supplerende program). Det igangværende supplerende forskningsprogram udløber den 31. december 2011. Denne meddelelse vedrører et nyt fireårigt program (2012-2015) for driften af HFR. HFR benyttes af Kommissionen i overensstemmelse med aftalen mellem Euratom og Nederlandene af 25. juli 1961. Aftalen blev indgået for en periode på 99 år. Med henblik på aftalens gennemførelse indgik de to parter en 99-årig kontrakt, hvorved en tingslig rettighed (langtidslejekontrakt) blev overdraget den 31. oktober 1962. HFR spiller en vigtig rolle i Den Europæiske Union. Hovedformålet med det supplerende HFR-forskningsprogram er at skabe en stabil og pålidelig neutronflux til forsøgsformål. Der forskes på følgende områder: nukleart materiale og brændsel med henblik på at forbedre atomreaktorers (både fission og fusion) sikkerhed, kontrol med reaktorers ældning og levetid samt avancerede brændselskredsløb og affaldsforvaltning. HFR fungerer også som uddannelsessted for doktorale og postdoktorale stipendiater, der gennemfører deres forskning under nationale eller europæiske programmer. Reaktoren benyttes desuden til kommerciel fremstilling af radioisotoper, som dækker mere end 60 % af de i alt 10 millioner medicinske diagnoser, der hvert år stilles i Europa. Den er en meget vigtig leverandør til den radiofarmaceutiske industri i Europa. Desuden kan reaktorens produktion på grund af dens beliggenhed i Europa meget hurtigt bringes ud til Europas medicinske centre. Dette er af stor betydning for de mest almindeligt brugte kortlivede isotoper. 2. RESULTAT AF HØRINGER AF INTERESSEREDE PARTER OG KONSEKVENSANALYSER Af de medlemsstater, der blev hørt med hensyn til deres forskningsaktiviteter på nuklearområdet, indvilgede tre medlemsstater (Nederlandene, Frankrig og Belgien) i at bidrage til finansieringen af HFR. 3. JURIDISKE ASPEKTER AF FORSLAGET Forslaget er baseret på Euratomtraktatens artikel 7. 4. VIRKNINGER FOR BUDGETTET I finansieringsoversigten til det nye supplerende program nævnes bidraget fra de tre deltagende medlemsstater, nemlig Nederlandene, Frankrig og Belgien. Bidraget fra disse tre medlemsstater beløber sig til 31,400 mio. EUR. Disse beløb plus de forventede kommercielle indtægter sikrer et tilstrækkeligt driftsbudget til at dække de forventede udgifter i forbindelse med reaktoren i perioden 2012-2015. Det skal bemærkes, at der i budgettet er indbefattet hensættelser til nedlukning af reaktoren samt udgifter til el, vand og gas, forsikring og håndtering af radioaktivt affald. Kommissionen bekræfter sin erklæring i referatet af Rådets møde den 27. juni 1996, hvori det hedder, at "HFR med tilstrækkelig finansiering kan bidrage til Fællesskabets programmer, uanset om de indgår i rammeprogrammet eller ej. HFR's deltagelse skal ske på konkurrencevilkår ved salg af bestrålingsaktiviteter til JRC's institutter i forbindelse med de forskellige opgaver, de skal udføre". Det betyder, at Kommissionen ikke bidrager med midler fra det institutionelle budget til HFR's driftsudgifter, herunder vedligeholdelse eller reparation af reaktoren. 5. YDERLIGERE OPLYSNINGER Ikke relevant 2012/0111 (NLE) Forslag til RÅDETS AFGØRELSE om vedtagelse af det supplerende forskningsprogram for højfluxreaktoren i 2012-2015, som skal udføres af Det Fælles Forskningscenter for Det Europæiske Atomenergifællesskab RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Atomenergifællesskab, særlig artikel 7, under henvisning til forslag fra Kommissionen, efter høring af Det Videnskabelige og Tekniske Udvalg[1], og ud fra følgende betragtninger: (1) Inden for rammerne af det europæiske forskningsrum har højfluxreaktoren i Petten, i det følgende benævnt "HFR", været et vigtigt middel for Fællesskabet med henblik på at bidrage til materialevidenskab og -afprøvning, nuklear medicin og forskning i reaktorsikkerhed på atomenergiområdet, og det vil den fortsat være i nogen tid endnu. (2) Driften af HFR er blevet støttet af en række supplerende forskningsprogrammer, hvoraf det seneste, Rådets beslutning 2009/410/Euratom af 25. maj 2009 om vedtagelse af et supplerende forskningsprogram, som skal udføres af Det Fælles Forskningscenter for Det Europæiske Atomenergifællesskab, udløb den 31. december 2011[2]. (3) Driften af HFR bør fortsætte under dette supplerende forskningsprogram frem til udgangen af 2015, idet HFR fortsat udgør en uerstattelig infrastruktur for fællesskabsforskningen vedrørende forbedring af sikkerheden i eksisterende atomreaktorer, sundhed, herunder udvikling af medicinske isotoper, som dækker behovene inden for lægevidenskabelig forskning, kernefusion, grundforskning og uddannelse, samt affaldsforvaltning, herunder muligheden for at studere sikkerhedsaspekter ved nukleart brændsel med henblik på den nye generation af reaktorsystemer. (5) På grund af Nederlandenes, Frankrigs og Belgiens særlige interesse i den fortsatte drift af HFR bør disse lande, således som de selv har tilkendegivet, finansiere dette program gennem finansielle bidrag til De Europæiske Fællesskabers almindelige budget i form af formålsbestemte indtægter − VEDTAGET DENNE AFGØRELSE: Artikel 1 Det supplerende forskningsprogram for drift af HFR, i det følgende benævnt "programmet", hvis mål fremgår af bilag I, vedtages herved for en periode på fire år fra den 1. januar 2012. Artikel 2 Det finansielle bidrag, der skønnes nødvendigt til programmets gennemførelse, udgør 31,400 mio. EUR. Fordelingen af beløbet fremgår af bilag II. Bidraget betragtes som en formålsbestemt indtægt i overensstemmelse med artikel 18, stk. 2, i Rådets forordning 1605/2002[3]. Artikel 3 1. Kommissionen er ansvarlig for forvaltningen af programmet. Den agter at anmode Det Fælles Forskningscenter om at stå herfor. 2. Det Fælles Forskningscenters styrelsesråd holdes underrettet om programmets gennemførelse. Artikel 4 Kommissionen udarbejder en midtvejs- og en endelig rapport om denne afgørelses gennemførelse, som forelægges for Europa-Parlamentet og Rådet. Artikel 5 Denne afgørelse træder i kraft på dagen for offentliggørelsen i Den Europæiske Unions Tidende. Den anvendes fra den 1. januar 2012. Artikel 6 Denne afgørelse er rettet til medlemsstaterne. Udfærdiget i Bruxelles, den . På Rådets vegne Formand BILAG I VIDENSKABELIGE OG TEKNISKE MÅL De vigtigste mål med programmet er: 1. At garantere en sikker og pålidelig drift af HFR for at sikre det fornødne neutronflux til forsøgsformål. 2. At sikre, at forskningsinstitutter udnytter HFR effektivt inden for en bred vifte af discipliner: forbedring af sikkerheden i atomreaktorer, sundhed, herunder udvikling af medicinske isotoper, kernefusion, grundforskning og uddannelse, samt affaldsforvaltning, herunder muligheden for at studere sikkerhedsaspekter ved nukleart brændsel til reaktorsystemer af interesse for Europa. ___________________________________________________________________________ BILAG II FORDELING AF BIDRAGENE Bidragene til programmet kommer fra Nederlandene, Frankrig og Belgien. Bidragene fordeler sig således: Nederlandene: 29,000 mio. EUR Frankrig: 1,200 mio. EUR Belgien: 1,200 mio. EUR I alt: 31,400 mio. EUR Bidragene ydes til De Europæiske Fællesskabers almindelige budget og tildeles dette program. Bidragene er faste og kan ikke revideres i tilfælde af variationer i drifts- og vedligeholdelsesudgifter samt omkostninger i forbindelse med nedlukning. FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse 1.2. Berørt(e) politikområde(r) inden for ABM/ABB-strukturen 1.3. Forslagets/initiativets art 1.4. Mål 1.5. Forslagets/initiativets begrundelse 1.6. Varighed og finansielle virkninger 1.7. Påtænkt(e) forvaltningsmetode(r) 2. FORVALTNINGSFORANSTALTNINGER 2.1. Bestemmelser om kontrol og rapportering 2.2. Forvaltnings- og kontrolsystem 2.3. Foranstaltninger til forebyggelse af svig og uregelmæssigheder 3. FORSLAGETS/INITIATIVETS ANSLÅEDE FINANSIELLE VIRKNINGER 3.1. Berørt(e) udgiftspost(er) på budgettet og udgiftsområde(r) i den flerårige finansielle ramme 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne 3.2.2. Anslåede virkninger for aktionsbevillingerne 3.2.3. Anslåede virkninger for administrationsbevillingerne 3.2.4. Forenelighed med indeværende flerårige finansielle ramme 3.2.5. Tredjemands bidrag til finansieringen 3.3. Anslåede virkninger for indtægterne FINANSIERINGSOVERSIGT 1. FORSLAGETS/INITIATIVETS RAMME 1.1. Forslagets/initiativets betegnelse Det supplerende forskningsprogram for højfluxreaktoren i 2012-2015, som skal udføres af Det Fælles Forskningscenter for Det Europæiske Atomenergifællesskab 1.2. Berørt(e) politikområde(r) inden for ABM/ABB-strukturen Afsnit 10: Direkte forskningsaktiviteter Kapitel 10 04: Afslutning af tidligere rammeprogrammer og andre aktiviteter Artikel 10 04 04: Drift af højfluxreaktoren (HFR) 1.3. Forslagets/initiativets art x Forslaget/initiativet drejer sig om en ny foranstaltning ¨ Forslaget/initiativet drejer sig om en ny foranstaltning som opfølgning på et pilotprojekt/en forberedende foranstaltning ¨ Forslaget/initiativet vedrører forlængelse af en eksisterende foranstaltning ¨ Forslaget/initiativet drejer sig om omlægning af en foranstaltning til en ny foranstaltning 1.4. Mål 1.4.1. Det eller de af Kommissionens flerårige strategiske mål, som forslaget/initiativet vedrører Højfluxreaktoren (HFR) spiller en vigtig rolle i Den Europæiske Union som støtte for produktionen af radioaktive isotoper til medicinsk brug, sikrere nuklear teknologi, inden for forskningsområder vedrørende atomkraftanlægs ældning og levetid, transmutation af aktinider med lang levetid med henblik på en mere sikker affaldsopbevaring, forbedring af brændselssikkerheden samt brændselssikkerhedsanalyser til de nye sikrere reaktorer. I grundforskningen gøres der endvidere brug af neutronstråler til undersøgelse af materialestrukturer. Denne aktivitet er i stadig udvikling og medvirker til at øge kendskabet til nedbrydningsmekanismer og til, hvordan de kan bremses, hvilket er relevant for sikkerheden i bestående anlæg. Som led i termonuklear fusion gennemføres der en række projekter for at undersøge konstruktions- og formeringsmaterialer til kommende fusionsreaktorer. 1.4.2. Specifikke mål og berørte ABM/ABB-aktiviteter Hovedformålet med det supplerende HFR-program er en sikker og pålidelig drift af HFR. Denne aktivitet indebærer den normale anvendelse af anlægget i en maksimal driftsperiode og levering af neutronflux til forsøgsformål samt produktion af medicinske isotoper. 1.4.3. Forventede resultater og virkninger Strålingsdata og -resultater inden for en lang række discipliner, som f.eks. forbedringer af sikkerheden af atomreaktorer, udvikling af medicinske isotoper, som dækker behovene inden for lægevidenskabelig forskning, forskning i fusionsreaktormaterialer, grundforskning, for så vidt angår atomforskning, og uddannelse, håndtering af radioaktivt affald og brændstoffer til en ny og sikrere generation af reaktorsystemer. 1.4.4. Virknings- og resultatindikatorer Kommissionens forpligtelser består i at forvalte det supplerende forskningsprogram og følgende at rapportere om den tekniske status for driften af reaktoren, dens videnskabelige anvendelse og budgetsituationen. JRC (Institut for Energi og Transport) udarbejder to gange om året en rapport, som behandler følgende emner: (1) teknisk rapportering med driftsoplysninger for HFR (2) summarisk beskrivelse af de vigtigste videnskabelige resultater (3) status over vedligeholdelses- og reparationsopgaver (4) budgetstatus for så vidt angår indtægter fra medlemsstater og anvendelsen af budgettet for det supplerende forskningsprogram (herunder hensættelser til nedlukning, administrationsomkostninger, betalinger til operatøren osv.). 1.5. Forslagets/initiativets begrundelse 1.5.1. Behov, der skal opfyldes på kort eller lang sigt HFR har til formål at støtte de deltagende medlemsstaters forskning og udvikling på følgende områder: sikkerhed i de nukleare anlæg og brændselskredsløbet, affaldsforvaltning, termonuklear fusion, grundforskning og uddannelseskapacitet. HFR bestræber sig fortsat på at forbedre reaktorsikkerheden. Koordinering af indsatsen, formidling af resultater og støtte til harmonisering finder sted gennem europæiske netværk. HFR har også til formål at levere radioaktive isotoper til medicinsk brug. 1.5.2. Merværdien ved en indsats fra EU's side Merværdien af HFR's forskningsaktiviteter findes i forbindelse med grænseoverskridende virkninger og stordriftsfordele, som bidrager til at nedbringe de nationale forskningsinvesteringer. En indsats på europæisk plan er velbegrundet inden for det nukleare område. Reaktoren benyttes desuden til kommerciel fremstilling af radioisotoper til over 60 % af de 10 millioner medicinske diagnoser, der hvert år stilles i Europa. Det er en meget vigtig facilitet for sundhedssektoren i Europa (hospitaler, klinikker, læger...), fordi radioisotoperne anvendes inden for forskellige medicinske fagområder, men dog først og fremmest til forebyggelse og behandling af kræft. Der er meget få andre muligheder, idet den producerer de mest almindeligt brugte kortlivede isotoper. På grund af reaktorens beliggenhed i Europa kan dens produktion meget hurtigt bringes ud til Europas medicinske centre. 1.5.3. Erfaringer fra lignende foranstaltninger Forsyningen af technetium tc-99m til medicinske formål afhænger i dag af et uholdbart lavt antal produktionsreaktorer. HFR er én af disse reaktorer. Eftersom de pågældende reaktorer blev bygget i 1950'erne og 1960'erne, nærmer de sig nu slutningen af deres levetid, og dermed er det i stigende grad nødvendigt at afbryde produktionen for at udføre vedligeholdelsesarbejde, samtidig med at uforudsete produktionsafbrydelser forekommer stadig oftere. I midten af maj 2009 blev den canadiske NRU-reaktor (producent af medicinske isotoper) standset og forblev ude af drift i resten af 2009, hvilket udløste en vedvarende global mangel på medicinske isotoper. I 2010 blev HFR lukket i forbindelse med en reparation af BPL'en (Bottom Plug Liner), og denne forstyrrelse i driften påvirkede forsyningen af medicinske isotoper. 1.5.4. Sammenhæng med andre relevante instrumenter og eventuel synergivirkning Det foreslåede supplerende forskningsprogram vil tage forskellige videnskabelige og teknologiske udfordringer op med henblik på at opfylde de kortsigtede og langsigtede mål i den strategiske energiteknologiplan (SET-planen) og den strategiske teknologiplatform for atomenergi (SNE-TP). Dets aktiviteter bliver også tæt forbundet med forlængelsen af RP-7 Euratom (2012-2013) og følgende rammeprogrammer. 1.6. Varighed og finansielle virkninger x Forslag/initiativ af begrænset varighed – x Forslag/initiativ gældende fra den [1.1.]2012 til den [31.12.]2015 – x Finansielle virkninger fra 2012 til 2016 1.7. Påtænkt(e) forvaltningsmetode(r)[4] x Direkte central forvaltning ved Kommissionen Bemærkninger Kommissionen er i overensstemmelse med aftalen mellem Euratom og Nederlandene af 25. juli 1961 (lejemål på 99 år) ejer af HFR. NRG (NL) er indehaver af driftstilladelsen og dermed ansvarlig for driften af HFR, hvilket giver mulighed for en drift/udnyttelse, der er baseret på et uafhængigt og holdbart retsgrundlag. Det supplerende forskningsprogram, der forvaltes af JRC, giver ekstra indtægter, som de medlemsstater, der står for finansieringen, kan anvende til forskning. 2. FORVALTNINGSFORANSTALTNINGER 2.1. Bestemmelser om kontrol og rapportering Kommissionens forpligtelser består i at forvalte det supplerende forskningsprogram og efterfølgende at rapportere om: i) den tekniske status for driften af reaktoren ii) dens videnskabelige anvendelse iii) budgetsituationen med hensyn til de finansielle indtægter fra medlemsstaterne og iv) udbetalinger. Programmet indgår i Det Fælles Forskningscenters (JRC's) ABM-planlægningscyklus og i den årlige forvaltningsplan. Status over de fastsatte mål vil derfor indgå i JRC's årlige aktivitetsrapport. JRC udarbejder desuden to gange om året en rapport, som skal omhandle forvaltningen af det supplerende forskningsprogram og dække følgende emner: - teknisk rapportering med driftsoplysninger for HFR - en kortfattet beskrivelse af de vigtigste videnskabelige resultater - status over vedligeholdelsesaktiviteterne - budgetstatus for så vidt angår indtægter fra medlemsstater og anvendelsen af budgettet for det supplerende forskningsprogram (herunder hensættelser til nedlukning, administrationsomkostninger osv.). 2.2. Forvaltnings- og kontrolsystem 2.2.1. Konstaterede risici Programmet er en forlængelse af et tidligere supplerende forskningsprogram. Dette supplerende program er udarbejdet efter, at de deltagende medlemsstater har foretaget en intern evaluering af de risici, der er forbundet med at deltage i det. 2.2.2. Påtænkt(e) kontrolmetode(r) I både midtvejsrapporten og årsrapporten gennemgås forvaltningen af det supplerende forskningsprogram samt tekniske og videnskabelige spørgsmål og spørgsmål vedrørende budgettet, herunder hensættelser til nedlukning osv. 2.3. Foranstaltninger til forebyggelse af svig og uregelmæssigheder Revisionen og den interne kontrol af føromtalte rapportering, som udføres af JRC's ansatte, omfatter både tekniske og budgetmæssige aspekter. Revisionsretten får adgang til alle revisioner og interne kontroller. Der vil blive truffet passende foranstaltninger til forebyggelse af uregelmæssigheder og svig, og de nødvendige skridt vil blive taget for at kræve tabte, uberettiget udbetalte eller forkert anvendte midler tilbagebetalt i overensstemmelse med Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til finansforordningen, Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser[5], Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder[6] og Europa-Parlamentets og Rådets forordning (EF) nr. 1073/1999 om undersøgelser, der foretages af Det Europæiske Kontor for Bekæmpelse af Svig (OLAF)[7]. Kontrollen med de fissile materialers bevægelser forestås af Euratom og IAEA. 3. FORSLAGETS/INITIATIVETS ANSLÅEDE FINANSIELLE VIRKNINGER 3.1. Berørt(e) udgiftspost(er) på budgettet og udgiftsområde(r) i den flerårige finansielle ramme · Eksisterende udgiftsposter i budgettet I samme rækkefølge som udgiftsområderne i den flerårige finansielle ramme og budgetposterne. Udgifts-område i den flerårige finansielle ramme || Budgetpost || Udgiftens art || Bidrag Nummer [Betegnelse…...….] || OB/IOB ([8]) || fra EFTA-lande || fra kandidat-lande || fra tredje-lande || iht. finansforordningens artikel 18, stk. 1, litra aa) 1a || Artikel 10 04 04 - Drift af højfluxreaktoren (HFR) Konto 10 04 04 - Drift af højfluxreaktoren (HFR) – det supplerende HFR-program[9] || OB || NEJ || NEJ || NEJ || JA · Nye budgetposter, som der er søgt om Ikke relevant 3.2. Anslåede virkninger for udgifterne 3.2.1. Sammenfatning af de anslåede virkninger for udgifterne i mio. EUR (tre decimaler) Udgiftsområde i den flerårige finansielle ramme: || 1a || "Konkurrenceevne for vækst og beskæftigelse" GD: JRC || || || År 2012 || År 2013 || År 2014 || År 2015 || År ≥ 2016 || I ALT  Aktionsbevillinger || || || || || || Budgetpostens nummer: 10 04 04 02 || Forpligtelser || (1) || p.m. || p.m. || p.m. || p.m. || || p.m. Betalinger || (2) || p.m. || p.m. || p.m. || p.m. || p.m. || p.m. Administrationsbevillinger finansieret over bevillingsrammen for særprogrammer || || || || || || Budgetpostens nummer: Ikke relevant || || (3) || Ikke relevant || Ikke relevant || Ikke relevant || Ikke relevant || Ikke relevant || Ikke relevant Bevillinger I ALT til GD JRC || Forpligtelser || =1 +3 || p.m. || p.m. || p.m. || p.m. || || p.m. Betalinger || =2 +3 || p.m. || p.m. || p.m. || p.m. || p.m. || p.m.  Aktionsbevillinger I ALT || Forpligtelser || (4) || p.m. || p.m. || p.m. || p.m. || || p.m. Betalinger || (5) || p.m. || p.m. || p.m. || p.m. || p.m. || p.m.  Administrationsbevillinger finansieret over bevillingsrammen for særprogrammer I ALT || (6) || Ikke relevant || Ikke relevant || Ikke relevant || Ikke relevant || Ikke relevant || Ikke relevant Bevillinger I ALT under UDGIFTSOMRÅDE 1a i den flerårige finansielle ramme || Forpligtelser || =4+ 6 || p.m. || p.m. || p.m. || p.m. || || p.m. Betalinger || =5+ 6 || p.m. || p.m. || p.m. || p.m. || p.m. || p.m. Hvis flere udgiftsområder påvirkes af forslaget/initiativet:  Aktionsbevillinger I ALT || Forpligtelser || (4) || p.m. || p.m. || p.m. || p.m. || || p.m. Betalinger || (5) || p.m. || p.m. || p.m. || p.m. || p.m. || p.m.  Administrationsbevillinger finansieret over bevillingsrammen for særprogrammer I ALT || (6) || Ikke relevant || Ikke relevant || Ikke relevant || Ikke relevant || Ikke relevant || Ikke relevant Bevillinger I ALT under UDGIFTSOMRÅDE 1-4 i den flerårige finansielle ramme (referencebeløb) || Forpligtelser || =4+ 6 || p.m. || p.m. || p.m. || p.m. || || p.m. Betalinger || =5+ 6 || p.m. || p.m. || p.m. || p.m. || p.m. || p.m. Udgiftsområde i den flerårige finansielle ramme: || 5 || "Administration" i mio. EUR (tre decimaler) GD: JRC || || || År 2012 || År 2013 || År 2014 || År 2015 || År ≥ 2016 || I ALT  Menneskelige ressourcer || Ikke relevant || Ikke relevant || Ikke relevant || Ikke relevant || Ikke relevant || Ikke relevant  Andre administrationsudgifter || Ikke relevant || Ikke relevant || Ikke relevant || Ikke relevant || Ikke relevant || Ikke relevant I ALT GD JRC || Bevillinger || Ikke relevant || Ikke relevant || Ikke relevant || Ikke relevant || Ikke relevant || Ikke relevant Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) || Ikke relevant || Ikke relevant || Ikke relevant || Ikke relevant || Ikke relevant || Ikke relevant i mio. EUR (tre decimaler) || || || År 2012 || År 2013 || År 2014 || År 2015 || År ≥ 2016 || I ALT Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || p.m. || p.m. || p.m. || p.m. || || p.m. Betalinger || p.m. || p.m. || p.m. || p.m. || p.m. || p.m. 3.2.2. Anslåede virkninger for aktionsbevillingerne – ¨ Forslaget/initiativet medfører ikke anvendelse af aktionsbevillinger – x Forslaget/initiativet medfører anvendelse af aktionsbevillinger som anført herunder: Forpligtelsesbevillinger i mio. EUR (tre decimaler) Der angives mål og resultater ò || || || År 2012 || År 2013 || År 2014 || År 2015 || I ALT RESULTATER Type resultater || Resultaternes gnstl. omkostninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Resultater (antal) || Omkost-ninger || Samlede resultater (antal) || Samlede omkost-ninger SPECIFIKT MÅL: En sikker og pålidelig drift af HFR. - Resultat || Driftsdage med fuld effekt || Ikke relevant || 250 || p.m. || 250 || p.m. || 250 || p.m. || 250 || p.m. || 1 000 || p.m. Subtotal for specifikt mål || 250 || p.m. || 250 || p.m. || 250 || p.m. || 250 || p.m. || 1 000 || p.m. OMKOSTNINGER I ALT || || p.m. || || p.m. || || p.m. || || p.m. || || p.m. 3.2.3. Anslåede virkninger for administrationsbevillingerne 3.2.3.1. Resumé – x Forslaget/initiativet medfører ikke anvendelse af administrationsbevillinger – ¨ Forslaget/initiativet medfører anvendelse af administrationsbevillinger som anført herunder: i mio. EUR (tre decimaler) || År 2012 || År 2013 || År 2014 || År 2015 || År ≥ 2016 || I ALT UDGIFTSOMRÅDE 5 i den flerårige finansielle ramme || || || || || || Menneskelige ressourcer || || || || || || Andre administrationsudgifter || || || || || || Subtotal UDGIFTSOMRÅDE 5 i den flerårige finansielle ramme || || || || || || Uden for UDGIFTSOMRÅDE 5 i den flerårige finansielle ramme || || || || || || Menneskelige ressourcer || || || || || || Andre administrationsudgifter || || || || || || Subtotal uden for UDGIFTSOMRÅDE 5 i den flerårige finansielle ramme || || || || || || I ALT || || || || || || 3.2.3.2. Anslået behov for menneskelige ressourcer – x Forslaget/initiativet medfører ikke anvendelse af menneskelige ressourcer – ¨ Forslaget/initiativet medfører anvendelse af menneskelige ressourcer som anført herunder: Overslag angives i hele tal (eller med højst én decimal) || År 2012 || År 2013 || År 2014 || År 2015  Stillinger i stillingsfortegnelsen (tjenestemænd og midlertidigt ansatte) XX 01 01 01 (i hovedsædet og i Kommissionens repræsentationskontorer) || || || || XX 01 01 02 (i delegationer) || || || || XX 01 05 01 (indirekte forskning) || || || || 10 01 05 01 (direkte forskning) || || || ||  Eksternt personale (i fuldtidsækvivalenter)[10] XX 01 02 01 (KA, V, UNE under den samlede bevillingsramme) || || || || XX 01 02 02 (KA, V, UED, LA og UNE i delegationerne) || || || || XX 01 04 yy || - i hovedsædet || || || || - i delegationerne || || || || XX 01 05 02 (KA, V og UNE – indirekte forskning) || || || || 10 01 05 02 (KA, V og UNE – direkte forskning) || || || || Andre budgetposter (skal angives) || || || || I ALT || || || || XX angiver det berørte politikområde eller budgetafsnit. · Personalebehovet vil blive dækket ved hjælp af det personale, som GD'et allerede har afsat til aktionen, og/eller interne rokader i GD'et, hvortil kommer de eventuelle yderligere bevillinger, som tildeles det ansvarlige GD i forbindelse med den årlige tildelingsprocedure under hensyntagen til de budgetmæssige begrænsninger. Opgavebeskrivelse: Tjenestemænd og midlertidigt ansatte || Den eneste opgave, der udføres af JRC, er forvaltningen af det supplerende program. Dette sker ved hjælp af midler, der fuldt ud finansieres af en formålsbestemt indtægt fra det supplerende forskningsprogram. Eksternt personale || Ikke relevant 3.2.4. Forenelighed med indeværende flerårige finansielle ramme – x Forslaget/initiativet er foreneligt med indeværende flerårige finansielle ramme. – ¨ Forslaget/initiativet kræver omlægning af det relevante udgiftsområde i den flerårige finansielle ramme. Ikke relevant – ¨ Forslaget/initiativet kræver, at fleksibilitetsinstrumentet anvendes, eller at den flerårige finansielle ramme revideres. Ikke relevant 3.2.5. Tredjemands bidrag til finansieringen – ¨ Forslaget/initiativet indeholder ikke bestemmelser om samfinansiering med tredjemand. – x Forslaget/initiativet indeholder bestemmelser om samfinansiering, jf. følgende overslag: Bevillinger i mio. EUR (tre decimaler) || År 2012 || År 2013 || År 2014 || År 2015 || I alt Nederlandene || 7,250 || 7,250 || 7,250 || 7,250 || 29,000 Frankrig || 0,300 || 0,300 || 0,300 || 0,300 || 1,200 Belgien || 0,300 || 0,300 || 0,300 || 0,300 || 1,200 Samfinansierede bevillinger I ALT || 7,850 || 7,850 || 7,850 || 7,850 || 31,400 Det supplerende forskningsprogram forudsætter kun en budgetstruktur (p.m.), hvor der kan tilføres øremærkede bevillinger fra deltagerne. Ovennævnte beløb er beregnet af de pågældende medlemsstater for at dække de forventede udgifter, der er forbundet med reaktoren i perioden 2012-2015, under hensyntagen til de forventede kommercielle indtægter. Kommissionen vil under ingen omstændigheder dække et driftsunderskud, herunder eventuelle udgifter til vedligeholdelse eller reparation. 3.3. Anslåede virkninger for indtægterne – ¨ Forslaget/initiativet har ingen finansielle virkninger for indtægterne. – x Forslaget/initiativet har følgende finansielle virkninger: – ¨ for egne indtægter – x for diverse indtægter i mio. EUR (tre decimaler) Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger År 2012 || År 2013 || År 2014 || År 2015 Konto 6 2 2 1 || || p.m. || p.m. || p.m. || p.m. For diverse indtægter, der er formålsbestemte, angives det, hvilke af budgettets udgiftsposter der påvirkes. Konto 6 2 2 1 — Indtægter fra driften af HFR anvendes til yderligere bevillinger — formålsbestemt indtægt Det oplyses, hvilken metode der er benyttet til at beregne virkningerne for indtægterne. Det supplerende forskningsprogram finansieres via bidrag fra de deltagende medlemsstater, som er beregnet på grundlag af budgettet for perioden 2009-2011 plus den skønnede inflation i perioden 2012-2015. [1] Referat af Det Videnskabelige og Tekniske Udvalgs møde den 17. februar 2012. [2] EUT L 132 af 29.5.2009, s. 15. [3] Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, EFT L 248 af 16.9.2002, s. 1. [4] Forklaringer vedrørende forvaltningsmetoder og henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html [5] EFT L 312 af 23.12.1995, s. 1. [6] EFT L 292 af 15.11.1996, s. 2. [7] EFT L 136 af 31.5.1999, s. 1. [8] OB = opdelte bevillinger/IOB = ikke-opdelte bevillinger. [9] Konto 10 04 04 02 — "Drift af højfluxreaktoren (HFR) — supplerende HFR-programmer (2009 til 2011)" ændres til "Drift af højfluxreaktoren (HFR) — supplerende HFR-programmer". Tidsreferencen fjernes, således at kontoen kan anvendes til eventuelle kommende supplerende programmer i forbindelse med driften af HFR. [10] KA: kontraktansatte, V: vikarer, UED: unge eksperter ved delegationerne, LA: lokalt ansatte, UNE: udstationerede nationale eksperter.